CELEX: 32013R0996
Language: hr
Date: 2013-10-17 00:00:00
Title: Provedbena uredba Komisije (EU) br. 996/2013 оd 17. listopada 2013. o 205. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

18.10.2013   
            
            
               HR
            
            
               Službeni list Europske unije
            
            
               L 277/1
            
         PROVEDBENA UREDBA KOMISIJE (EU) br. 996/2013
   оd 17. listopada 2013.
   o 205. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom, (1) a posebno njezin članak 7. stavak 1. točku (a) i članak 7.a stavak 5.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda (UNSC) 8. listopada 2013. odlučio je izbrisati jednu osobu sa svojeg popisa osoba, skupina i subjekata na koje se treba primjenjivati zamrzavanje financijskih sredstava i ekonomskih izvora.
            
         
               (3)
            
            
               Prilog I. Uredbi (EZ) br. 881/2002 trebalo bi stoga na odgovarajući način ažurirati,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. listopada 2013.
      
         
            Za Komisiju, u ime predsjednika,
         
            Voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   
      PRILOG
      Prilog I. Uredbi (EZ) br. 881/2002 mijenja se kako slijedi:
      Sljedeći unos pod naslovom „Pravne osobe, skupine i subjekti” briše se:
      
         „Sanabel Relief Agency Limited (alias (a) Sanabel Relief Agency (b) Sanabel L'il-Igatha, (c) SRA, (d) Sara, (e) Al-Rahama Relief Foundation Limited). Adresa: (a) 63 South Rd, Sparkbrook, Birmingham B 111 EX, Ujedinjena Kraljevina (b) 1011 Stockport Rd, Levenshulme, Manchester M9 2TB, Ujedinjena Kraljevina (c) P.O. Box 50, Manchester M19 25P, Ujedinjena Kraljevina (d) 98 Gresham Road, Middlesbrough, Ujedinjena Kraljevina (e) 54 Anson Road, London NW2 6AD, Ujedinjena Kraljevina. Ostali podaci: (a) registrirano kao dobrotvorna organizacija pod brojem: 1083469, (b) registarski broj: 3713110. Datum određenja iz članka 2.a stavka 4. točke (b): 7.2.2006.”